**Invitasjon Nav-lederkonferanse**

**22. -23. september 2015**

I samarbeid med Nav Nordland inviterer Fylkesmannen i Nordland til Nav-lederkonferanse den 22. og 23. september 2015 i Bodø.

Vi har fokus på ledelse, utvikling og økt oppmerksomhet på bruker.

Ingrid Mæland som er leder ved Arbeidsinstituttet i Buskerud kommer. Med seg har hun ungdommer som vil dele sine erfaringer. Det blir foredrag og gruppearbeid under tittelen: Styrkebasert tilnærming, har vi råd til å la være? Veien til suksess i arbeidet med ungdom.

Erik Stene, medlem av Ekspertgruppen, vil innlede med fokus på bedre brukermøter og tettere på arbeidsmarkedet.

Konferansen avsluttes med foredrag om etikk og moral i lederskap avseniorforsker ved Institutt for fredsforskning i Oslo, Henrik Syse.

I tillegg vil kommunereformen, partnerskapet og lederplattformen/kontinuerlig forbedring være tema.

Konferansen starter den 22. september kl. 10.00. Registering fra kl. 09.30. Konferansen avsluttes 23. september kl. 14.30. Vi anbefaler de som reiser med fly å bestille returen slik at dere får med siste del av konferansen.

**Målgruppe:** Nav ledere i Nordland. TO-kontorene kan i tillegg delta med inntil 2 avdelingsledere, og Nav Bodø med inntil 3 avdelingsledere.

**Sted:** Scandic havet, Bodø

**Frist for påmelding:** 07.09.15

**Kontaktpersoner:** Vanja Os, Leif Aronsen og Randi Gundersen